הסרטון הבא יעורר אצל כל אחד תחושות של פחד, אי הבנה ואפילו כעס - תושב בואנוס איירס, בירת ארגנטינה, תיעד בשבוע שעבר מחזה לא רגיל ובו ילדה קטנה הולכת על מעקה של מרפסת בניין בן שבע קומות בשכונת אל קבאליטו, כשאביה ואמה עוזרים לה במעשה המסוכן.
הילדה נראית מועדת בכל צעד מההליכה שלה על המעקה, כשהיא מבצעת את המעשה המסוכן פעמיים לפחות. האם נראית מנסה למצוא את הזווית הטובה ביותר כדי לתפוס תמונה של ילדתה, בזמן שהיא מנסה לאזן את עצמה על המעקה. בשלב מסוים נראה כי הילדה נשענת לכיוון האב, ככל הנראה כדי לתת לו נשיקה.
התושבים בשכונה החלו לצפות במתרחש ולרגע אחד אפילו נראים האב והאם כשהם מביטים למעלה לעבר השכנים - וממשיכים כאילו כלום.